als_Latn dik_Latn sna_Latn
aSport – Mbrojtësi i Chelsea Branislav Ivanovic ka shqetësuar maksimalisht stafin e kombëtares së Serbisë, teksa lojtari ka probleme në kavilje dhe mund të mungojë në sfidën e 14 tetorit me Shqipërinë. Kapiteni i skuadrës ka mbërritur me shqetësime në Beograd, dhe duket se mundësitë që ai të luajë kundër Armenisë janë pothuaj zero, por jo vetëm. Sipas mediave serbe, Ivanovic është në dyshim dhe për sfidën kundër Shqipërisë, edhe pse ndeshja luhet pas 5 ditësh. Mungesa e mundshme e Ivanovic i shtohet atyre të Basta dhe Rukavina, duke e vënë trajnerin Advocaat në shqetësime serioze. Prandaj dhe ai ka nominuar shtesë mbrojtësin e Bajina Bashta, Nikola Maksimovic.
You must be logged in to post a comment Login
als_Latn eng_Latn